Abu-Dzsabiban az időmérőedzésen a 21. rajtkockát érte el, de mivel Jules Bianchit váltócsere miatt 5 helyes rajtbüntetéssel hátra sorolták és Kimi Räikkönent szabálytalan padlólemez miatt kizárták az időmérőről, így a 19. helyről rajtolhatott. A verseny alatt a csapat rászólt rádión, hogy engedje el csapattársát Giedo van der Gardet, mert gyorsabb nála, végül a versenyt a 19. helyen fejezte be 1 kör hátránnyal. Az amerikai nagydíj időmérőedzésén a 21. időt érte el, de mivel váltócsere miatt sújtották öthelyes rajtbüntetéssel, így a mezőny végéről startolhatott. A futamon alatt a 49. körben kapott boxutcai áthajtásos büntetést, mert figyelmen kívül hagyta a kék zászlós figyelmeztetést. A versenyt a 20. helyen fejezte be 1 kör hátrányban. A szezonzáró brazil nagydíjon a 19. rajtkockát érte el, de Sergio Pérez váltócseréje miatt a 18. helyről rajtolhatott a másnapi futamon. A verseny jelentős részét a mezőny végén autózta majd a 61. körben eltört a felfüggesztése és kiesett a versenyből. A szezont az összetettben a 19. helyen zárta a Marussia F1 Team pilótája Jules Bianchi előtt.